 Khilaafkii ugu horreeyay ee Turkiga iyo Israaiil dhex-maray wuxuu ahaa, dagaalkii ku dhexmaray Israaiil iyo Falastiin gudaha dalka Lubnaan Sanadii 1982, Ciidamadda Israaiil waxa ay ku guulaysteen in ay gudaha u wada galaan dalka Lubnaan, iyaga oo godoomiyay magaaladda Caasimadda ah ee Beirut muddo saddex bilna ku garaacayeen Madaafiic iyo Gantaallo ay kaga soo ridayeen dhinaca badda iyo dhulka, taas oo aaqirkii keentay in hoggaankii sare ee Uurka xoraynta Falastiin ay ogolaadaan soo jeedin ah, in marin aamin ah loo sameeyo ciidamadda hubaysan ee wax-iska-caabbinta si ay uga baxaan dalka Lubnaan. 